b"\n_START_ARTICLE_\nInternet Channel\n_START_SECTION_\nOminaisuudet\n_START_PARAGRAPH_\nSelaimen kokeiluversio julkaistiin 22. joulukuuta 2006. Muiden kanavien tapaan Internet Channel k\xc3\xa4ytt\xc3\xa4\xc3\xa4 mit\xc3\xa4 tahansa yhteytt\xc3\xa4 mik\xc3\xa4 on m\xc3\xa4\xc3\xa4ritetty Wiin asetuksissa, ja k\xc3\xa4ytt\xc3\xa4\xc3\xa4 hyv\xc3\xa4ksi k\xc3\xa4ytt\xc3\xa4j\xc3\xa4n Internet-yhteyden nopeutta suoraan. Wii toimii kuten PC, eik\xc3\xa4 ole olemassa kolmannen osapuolen verkkoa, jonka kautta kaikki liikenne ohjattaisiin. Wii ottaa yhteyden reitittimest\xc3\xa4/modeemista. _NEWLINE_Selaimen ohjelmisto tallennetaan Wiin sis\xc3\xa4iselle 512 megatavun flash-muistille tai vaihtoehtoisesti SD-muistikortille; v\xc3\xa4liaikaistiedostot (maksimissaan 5MB kokeiluversiossa) voi kuitenkin tallentaa ainoastaan Wiin sis\xc3\xa4iselle muistille. Sovellus k\xc3\xa4ynnistyy muutamassa sekunnissa, kunhan Wiin on ensin yhdist\xc3\xa4nyt Internetiin langattomasti (802.11g) tai Ethernet-kaapelilla._NEWLINE_Selain pystyy n\xc3\xa4ytt\xc3\xa4m\xc3\xa4\xc3\xa4n l\xc3\xa4hes jokaisen verkkosivun. Useimmille Internetin k\xc3\xa4ytt\xc3\xa4jille Wii tarjoaa kaikki toiminnot joita tarvitaan yleisimpien verkkoaktiviteettien suorittamiseen. Wiill\xc3\xa4 voi k\xc3\xa4ytt\xc3\xa4\xc3\xa4 ongelmitta muun muassa MySpace-, eBay-, PayPal-, YouTube- ja Google-sivustojen perusominaisuuksia. Se my\xc3\xb6s tukee kaikkia Opera 9:ss\xc3\xa4 n\xc3\xa4htyj\xc3\xa4 verkkostandardeja, kuten JavaScripti\xc3\xa4. Selain voi my\xc3\xb6s k\xc3\xa4ytt\xc3\xa4\xc3\xa4 hy\xc3\xb6dykseen Ajaxia, RSS:\xc3\xa4\xc3\xa4, ja Adobe Flash 7:\xc3\xa4\xc3\xa4. Opera Software on korostanut, ett\xc3\xa4 selaimen toiminnallisuus antaa kolmannelle osapuolelle mahdollisuuden kehitt\xc3\xa4\xc3\xa4 sovelluksia erityisesti Wiin selainta varten. Selain tukee Widgettej\xc3\xa4, itsen\xc3\xa4isi\xc3\xa4 verkkoper\xc3\xa4isi\xc3\xa4 sovelluksia, jotka k\xc3\xa4ytt\xc3\xa4v\xc3\xa4t Operaa sovellusalustana. _NEWLINE_Opera Softwaren suunnitelmissa on tehd\xc3\xa4 selaimesta sopiva olohuoneen ymp\xc3\xa4rist\xc3\xb6\xc3\xb6n. Tietokoneselaimista poiketen tekstin fontista tehd\xc3\xa4\xc3\xa4n suurempi ja k\xc3\xa4ytt\xc3\xb6liittym\xc3\xa4st\xc3\xa4 yksinkertaistetumpi k\xc3\xa4yt\xc3\xb6n helpottamiseksi. T\xc3\xa4ll\xc3\xa4 hetkell\xc3\xa4 k\xc3\xa4ytt\xc3\xa4j\xc3\xa4 voi zoomata sivuja._NEWLINE_Koska selain tukee Flashia (Adobe Flash 7), sill\xc3\xa4 voi pelata joitakin Flash-pelej\xc3\xa4 Wii Remotea hyv\xc3\xa4ksi k\xc3\xa4ytt\xc3\xa4en. Useita verkkosivuja, kuten WiiCade.com,WiiArcade.com, Wii're Gamers - Arcade, NextGenBooks.com ja MiiBoard.com, on luotu kokoamaan yhteen Wii-yst\xc3\xa4v\xc3\xa4llisi\xc3\xa4 verkkopelej\xc3\xa4. Joillakin sivustoilla voi my\xc3\xb6s pelata hiirelle tarkoitettuja pelej\xc3\xa4, joissa vaaditaan osoitinta pelaamiseen. Lis\xc3\xa4ksi on jo olemassa Flash 7 pelej\xc3\xa4 joiden n\xc3\xa4pp\xc3\xa4inkartoitus on tehty Wii Remotea varten. Wii Remotessa on osoitustoiminto, ja siten se toimii my\xc3\xb6s kuten hiiren osoitin."